CELEX: 62011CN0464
Language: fi
Date: 2011-09-07 00:00:00
Title: Asia C-464/11: Ennakkoratkaisupyyntö, jonka Tribunale di Palermo — Sezione Distaccata di Bagheria (Italia) on esittänyt 7.9.2011 — Paola Galioto v. Maria Guccione ym.

19.11.2011   
            
            
               FI
            
            
               Euroopan unionin virallinen lehti
            
            
               C 340/10
            
         Ennakkoratkaisupyyntö, jonka Tribunale di Palermo — Sezione Distaccata di Bagheria (Italia) on esittänyt 7.9.2011 — Paola Galioto v. Maria Guccione ym.
   (Asia C-464/11)
   2011/C 340/18
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Palermo — Sezione Distaccata di Bagheria
   
      Pääasian asianosaiset
   
   
      Kantaja: Paola Galioto
   
      Vastaajat: Maria Guccione, Maria Piera Savona ja Fabio Savona
   
      Ennakkoratkaisukysymykset
   
   
               1)
            
            
               Voidaanko direktiivin 2008/52/EY (1) 3 ja 4 artiklaa, jotka koskevat sovittelijan tehokkuutta ja asiantuntemusta, tulkita siten, että niissä edellytetään, että sovittelijalla on oltava myös oikeudellista asiantuntemusta ja että toimivaltaisen elimen on sovittelijaa valitessaan otettava huomioon erityinen pätevyys ja ammattikokemus riidan kohteena olevalla alalla?
            
         
               2)
            
            
               Voidaanko direktiivin 2008/52/EY 1 artiklaa tulkita siten, että siinä edellytetään sovitteluelinten alueellista toimivaltaa koskevia kriteereitä, joilla pyritään parantamaan vaihtoehtoisten riidanratkaisumenettelyjen saatavuutta ja edesauttamaan riitojen sovinnollista ratkaisua?
            
         
               3)
            
            
               Voidaanko direktiivin 2008/52/EY 1 artiklaa, joka koskee sovittelun ja tuomioistuinkäsittelyn tasapainoista suhdetta toisiinsa, 3 artiklan a alakohtaa sekä johdanto-osan 10 ja 13 perustelukappaletta, joissa korostetaan asianosaisten vapaaehtoisuuden ehdotonta keskeisyyttä sovittelumenettelyn kulussa ja päätettäessä sen päättämisestä, tulkita siten, että jos asiassa ei päästä vapaaehtoisesti sovintoon, sovittelija voi esittää sovintoehdotuksen, paitsi jos asianosaiset yhdessä pyytävät tältä, että tällaista ehdotusta ei tehdä (koska he katsovat, että sovittelumenettely on päätettävä)?
            
         
      (1)  EUVL L 136, s. 3.